ભાવનગરના સાગર તટ પર વસેલા ગામડાઓમાં રહેતા અને માચ્છીમારીના વ્યવસાય સાથે સંકળાયેલા પરિવારો સ્વાધ્યાય પરિવારના હિમાયતી હોય છે. આજે ગ્રહણનો વેધ હોવાના કારણે બળેવ-નાળીયેરી પૂર્ણિમા પૂર્વે સ્વાધ્યાય પરિવાર દ્વારા દરિયાદેવની પૂજા-અર્ચના કરવામાં આવી હતી અને આજે પૂનમનું મુર્હુત સાચવવા હોડી તથા સાગરને ફુલ, માળા અને કંકુ શ્રીફળ અર્પણ કરી સુખાકારી તથા રક્ષણ અર્થેની કામનાઓ કરી હતી. પરંતુ ભાવનગરના નવા બંદર ખાતે સિંધી (નિરાશી) સમાજ દ્વારા ઈષ્ટદેવ દરિયાલાલનું પરંપરાગત રીતે પૂજન અર્ચન કરવામાં આવ્યું હતું.